Benin

Benin (yn Frenkek, Bénin) ew gwlas yn Africa West. A-dhia Dhowr Nijer y'n north dhe vorrep an keynvor Atlantek y'n soth yma hei owth hedha. Nijery, Pow Nijer, Burkina Faso ha Togo ew kentrevogyon dhedhy. Hanow hei bys yn 1975 o Dahomey. Kynth ew Porto-Novo an benncita nacyonal, Cotonou ew an broassa cita yn poblans ha kenwerth. Savannah trovadnel ew an sort chyf a hin a-dreus an wlas. Yma tus y'n north ow tevy meur a ys; frût ew plenteth y'n soth.

Frenkek ew taves an stât; quartier latin Africa era les-hanow dhe Dhahomey yn termyn coth. Whath, yma an governans owth ajon deg 'eth aral avell tavosow nacyonal. Fonek, Yoroubek ha Batonoumek ew an broassa anodhans.

Benin era stât Marxydh-Leninydh bys yn 1989. A-dhia an termyn na, ger dâ eus dhodho yn Africa dadn an Sahara avell gwerinieth lies-party crev. An lewydh a-lebmyn, Thomas Yayi Boni, a sewyas Mathieu Kérékou woja dewisyanjow an 19 Meurth 2006. Laha selyek Benin a dhefendyas Kérékou ha'n lewydh kyns, Nicéphore Soglo, dhe gesstrivya gras dhe vloodh anjei. Anserhek era Yayi Boni; th era dedhewys ganjo chanjya an system Kérékou ha "gwil dhe Benin bos an Hong Kong a Africa".

Class:Gwlasow yn Afrika